एक तरफ इन मुलाकातों की वजह से बीजेपी के लिए मुश्किलें तो ज़रूर पैदा हुई हैं तो दूसरी तरफ पिछले एक-डेढ साल से कई क्षेत्रीय नेता तीसरा मोर्चा बनाने की कोशिशें कर रहे हैं लेकिन इनमें से किसी ने भी नायडू की तरह तत्परता नहीं दिखाई। 69 साल के नायडू को गठबंधन बनाने में एक तरह से महारथ हासिल है| साल 1996 में कर्नाटक के नेता एच डी देवेगौड़ा को प्रधानमंत्री पद तक पहुँचाने के लिए जिस सेक्युलर मोर्चे को श्रेय दिया जाता है उसमें तमाम अलग-अलग पार्टियों को एकजुट करने का अहम काम नायडू ने ही किया था।